Harry el suciu

Harry el suciu (orixinalmente n'inglés: Dirty Harry) ye una película de 1971 dirixida por Don Siegel ya interpretada por Clint Eastwood, Andrew Robinson, Reni Santoni, John Vernon y Harry Guardino nos papeles principales. Basóse nun casu verídicu, el del asesín del Zodiacu.

 Doblaxe n'asturianu 
Doblada al asturianu por Gonzali Producciones estrenóla la Radiotelevisión del Principáu d'Asturies nuna emisión el 2 de xineru de 2015. Esta empresa fizo un casting ente más de cien persones pa escoyer al repartu del versionáu, que formaron 34 dobladores. Illán Gonzali dirixó y produció'l versionáu.

 Argumentu 
Harry Callahan (Clint Eastwood) ye un policía que se crió na cai. Los sos compañeros nómenlu «Dirty Harry» polos particulares métodos qu'emplega na llucha contra'l crimen y porque siempres s'encarga de los trabayos más desagradables. En San Francisco, un francotirador mató yá a dos persones. Harry va ser l'encargáu de resolver el casu.

 Comentarios 
Clint Eastwood contribuyó col so carisma a perfacer un personaxe que diba convertise n'iconu. Amás, el so antagonista en pantalla, Andy Robinson, llogró ún de los psicópates más famosos de la historia del cine. L'ésitu en taquilla de la película condució a la producción de cuatro secueles. Harry Callahan tamién contribuyó a facer popular el revólver Modelu 29 calibre .44 Magnum de Smith & Wesson. El filme tuvo prohibíu en Finlandia hasta 1972 y censuráu en Noruega y Portugal. Les escenes rodáronse n'esteriores reales de la ciudá de San Francisco; sacante la del atracu del bancu, que se filmó nuna cai falsa d'estudiu.

 Repartu 
PersonaxeVoz n'inglésDoblaxe al asturianuHarry Callahan  Clint Eastwood  Carlos NovoaChico González  Reni Santoni  Pablo MoroTeniente Bressler  Harry Guardino  José Antonio LobatoEscorpio  Andrew Robinson  Félix CorcueraAlcalde  John Vernon  Francisco OteroDe Georgio  John Mitchum  Andrés PresumidoChico Modesto  Larry Duran  Carlos AlbaConductora del bus  Ruth Kobart  Ana Blanco RozadaXefe de policía  John Larch  José RicoFiscal  Josef Sommer  Lluis Antón GonzálezXuez Bannerman  William Paterson  Eladio SánchezLlicoreru  James Nolan  Xuan CollSteve  Charles Washburn  Alfredo YuguerosDoctor  Marc Hertsens  Herminio García-RiañoSid Kleinman  Maurice Argent  Dani García de la CuestaMary "La caliente"  Lois Foraker  Jana SuárezAlice  David Gilliam  Carlos DávilaNorma  Lyn Edginton  Lucía Menéndez Díaz-Palacio

Otros dobladores que participaron nel doblaxe son Íñigo Varela, Ángel Héctor Sánchez, Hugo García, Silvino Torre, Asier Arteche, Marisa López Diz, Graciela Oliveira, Sergio Buelga, Santiago Robles, Miguel Ángel Suárez, Xandru Martino, Gilberto Ramírez, Luis Ortíz, María Rendueles, Alfredo López Castaño, Andrés Coto y Patricia Vega.

 Referencies 

 Enllaces esternos 

Categoría:Películes doblaes al asturianu